Document ID: /roh_data/filtered/fineweb-2-filterrobots_roh.jsonl.gz/1200

Ina da las fermezzas da las giugadras svizras è ch’ellas sajettan blers gols. Ramona Bachmann, Lara Dickenmann ed Ana-Maria Crnogorcevic per exempel han ina quota da gols sco a sias uras Alex Frei en la naziunala dals umens. Ellas tutgan exact sco Frei en media en mintga segund gieu.
Cun ina motivaziun speziala po Ana-Maria Crnogorcevic cumenzar il campiunadi mundial en il Canada. La Bernaisa cun ragischs croatas ha gudagnà dacurt cun il FFC Frankfurt la Champions League da las dunnas.